Základná škola, Školská 389, Sačurov

**Stratégia rozvoja čitateľskej gramotnosti**

Národná stratégia začlenená do ŠkVP

**ISCED 1, ISCED 2**

Čítanie a čitateľská gramotnosť tvoria nevyhnutný predpoklad na rozvíjanie kľúčových kompetencií, predovšetkým kompetencie k učeniu sa, a čoraz viac sa využívajú ako nástroj na dosiahnutie ďalších cieľov v pracovnom i osobnom živote.

V súvislosti s čítaním výskumníci často hovoria o tzv. Matúšovom efekte, podľa ktorého tí, ktorí získajú zručnosť čítania v detstve, v živote potom čítajú a učia sa rýchlejšie ako tí, ktorí ju nezískali. Majú pritom väčšiu slovnú zásobu, čo znamená, že nestroskotajú pri zložitejších textoch, a lepšie rozpoznávajú postup príbehov a formulujú svoje argumenty, čo je schopnosť, ktorá sa inými prostriedkami nedá rozvinúť.

Rozlišujeme tri aspekty čitateľskej gramotnosti, a to:

* získavanie informácií,
* vytváranie interpretácie,
* posúdenie textu.

Podmienkou rozvoja čitateľskej gramotnosti je kvalifikovaný učiteľ.

**Strategický cieľ:** zlepšiť výsledky žiakov v čitateľskej gramotnosti

**Opatrenia na zlepšenie čitateľskej gramotnosti**

**Špecifické ciele:**

* zlepšiť výsledky našich žiakov v Testovaní 5 a Testovaní 9 nad celoslovenskú úroveň
* vytvoriť skupinu učiteľov školy, ktorí budú koordinovať rozvoj ČG na rôznych úrovniach školy
* pripraviť plán aktivít na rozvoj ČG, sledovanie jeho realizácie a prezentácia uskutočňovania
* vyčleniť finančné prostriedky v rozpočte školy na rozvoj ČG (vzdelávanie učiteľov, metodické a učebné materiály, knižničný fond)
* zapojiť sa do vyhlásených národných a iných projektov na rozvoj ČG
* pripraviť v školskej knižnici aktivity zamerané na podporu čítania
* zvýšiť záujem žiakov o literárne záujmové krúžky

**Analýza činnosti a aktivít po šiestom roku ČG**

* na začiatku školského roka zasadla koordinačná rada a prehodnotila plán
* činnosti, ktoré sa osvedčili, boli v pláne zahrnuté naďalej
* taktiež boli doplnené nové aktivity a činnosti, ktoré sme vyskúšali prvýkrát
* na konci mesiaca sme si zhodnotili plnenie mesačného plánu

Žiaci rozvíjali čitateľskú gramotnosť prostredníctvom rôznych súťaží, kvízov a projektov. Medzi obľúbené činnosti patrili najmä ročníkové projekty a Detská odborná činnosť.

* Na hodinách cudzích jazykov žiaci pracovali s literárnym textom, oboznamovali sa s rôznymi frázami a gramatickými javmi. Výsledkom boli aktivity ako: Role – play, Dramatizácia rozprávky v nemeckom jazyku, Sviatky, zvyky a tradície v nemeckom jazyku, Ruské slovo.
* Na hodinách prírodovedných predmetov pracovali žiaci s odbornou literatúrou, vyhľadávali základné informácie o živočíchoch a prírodných zaujímavostiach. O tom svedčia aj tieto projekty: V kráľovstve čísel, Sopky, Kultúra a cestovný ruch na Slovensku, Rastliny a živočíchy v rôznych typoch krajín, Blízki spoločníci človeka, Významné problémy Európy, Ázia v kocke, ale aj školské a okresné kolo geografickej olympiády zrealizovanej online formou.
* Hodiny slovenského jazyka a literatúry boli pre žiakov tiež veľmi zaujímavé. Okrem testov na rozvoj čitateľskej gramotnosti sa mohli žiaci zapojiť do rôznych čitateľských súťaží, čítali a prezentovali svoje prečítané knihy, pripravovali projekty o knihách a zmerali si sily v recitovaní. Výsledné projekty: Záložka do knihy spája školy, Eliška knižka, Les ukrytý v knihách, Čitateľský maratón, Kvíz – P. O. Hviezdoslav, B. S. Timrava, Čítajme si, Deň ľudovej rozprávky, Mamky nám čítajú, Čítačka s písačkou, Dúha, Čítame s Osmijankom. Nevynechali sme ani tradičnú recitačnú súťaž v umeleckom prednese poézie a prózy – Hviezdoslavov Kubín.

Aj spoločensko – vedné predmety sme si spestrili vyhľadávaním informácií z rôznych historických zdrojov, žiaci ich triedili, spracúvali a následne z nich tvorili prezentácie, zahrali scénky, na základe prečítaných informácií zhotovili odev, či pripravili kvíz pre ostatných spolužiakov. Výstupmi tejto sekcie boli: Rodokmeň mojej rodiny, Vynálezy a vedci 2. priemyselnej revolúcie, Čo ma zaujalo na II. svetovej vojne, Pietna pripomienka holokaustu vo vranovskom okrese, S moreplavcami za objavmi, Legendy, mýty a povesti, Po stopách divov sveta, Hrdinovia SNP

Projekty zrealizované online formou: školské, okresné a krajské kolo dejepisnej olympiády.

Školská knižnica opäť žila aktivitami zameranými na podporu čítania. K zvýšenému záujmu žiakov o čítanie kníh prispeli aj priestory zrekonštruovanej školskej knižnice.

**Naše úlohy pre rozvoj ČG:**

* pripraviť stratégiu 7. roku rozvoja ČG na úrovni školy
* podporovať vzdelávanie pedagogických zamestnancov v oblasti čitateľskej gramotnosti žiakov, formovať kladný vzťah žiakov ku knihe a literatúre, zorganizovať súťaž čitateľskej zručnosti žiakov.
* rozpracovať v ŠkVP účinnú vzdelávaciu stratégiu na rozvoj komunikatívnych kompetencií a čitateľskej gramotnosti žiakov a venovať pozornosť rozvoju čitateľskej gramotnosti žiakov na všetkých vyučovacích predmetoch.
* venovať zvýšenú pozornosť čítaniu s porozumení, klásť dôraz na vlastnú tvorbu a rozvíjanie jazykového prejavu, prácu s informáciami a schopnosti argumentovať, s cieľom zvyšovania úrovne vyučovania slovenského jazyka a literatúry.
* prierezovo využívať možnosti na rozvoj čítania s porozumením aj na ostatných vyučovacích predmetoch.
* využiť možnosť vzdelávania celého pedagogického zboru v oblasti cieleného rozvíjania čitateľskej gramotnosti, resp. vzdelávanie pre riaditeľa školy s obsahovým zameraním na tvorbu vlastnej stratégie rozvoja čitateľskej gramotnosti z ponuky vzdelávacích aktivít MPC.
* realizovať rôzne formy voľnočasových aktivít zameraných na podporu rozvoja čitateľskej a informačnej gramotnosti žiakov, pedagógov a ostatnej širokej verejnosti.
* nadväzovať na dosiahnutú úroveň čitateľskej a informačne gramotnosti, umožniť žiakom prístup ku všetkým informačným zdrojom, využívať knižnično-informačné služby a podujatia knižníc, rozvíjať schopnosti žiakov vyhľadávať, hodnotiť a využívať pri učení rôzne zdroje informácií, osvojiť si metódy individuálneho štúdia a samostatnej práce s informáciami, uplatňovať metódy vyučovania vytvárajúce u žiakov schopnosti a návyky samostatne vyhľadávať nové poznatky, včleňovať ich do svojho poznatkového fondu a následne ich využívať pri celoživotnom vzdelávaní, proklamovať koncept individuálnej slobody a prístupu k informáciám ako základu pre efektívne a zodpovedné občianstvo a účasť na demokracii.
* organizovať počas školského roka súťaže v čitateľských zručnostiach žiakov.
* venovať zvýšenú pozornosť čítaniu s porozumením, klásť dôraz na rozvíjanie jazykového prejavu, schopnosti argumentovať a prácu s informáciami.
* vzdelávať sa v oblasti rozvíjania čitateľskej gramotnosti, uplatňovať získané vedomosti na hodinách slovenského jazyka a literatúry a formovať ich kladný vzťah žiakov ku knihe a literatúre, organizovať súťaže.
* uskutočniť súťaž v prednese poézie a prózy pre žiakov nášho regiónu a zúčastniť sa okresného a krajského kola Hviezdoslavovho Kubína.
* venovať osobitnú pozornosť kvalite vyučovania predmetu slovenský jazyk a literatúra. Vo všetkých zložkách predmetu uplatňovať konštruktivistický prístup k učeniu, v ktorom sa žiak stáva učiacim sa subjektom. Jazyk chápať ako nástroj myslenia a komunikácie.
* rozvíjať komunikačné schopnosti žiakov v rámci komunikačno-zážitkového modelu vyučovania slovenského jazyka a literatúry.
* viesť žiakov k uvedomeniu si jazykovej a kultúrnej pestrosti v rámci Európy a sveta, ale aj v rámci jednotlivých sociálnych prostredí. Cez pochopenie významu jazyka pre národnú kultúru dospieť k chápaniu odlišností, tolerancie a orientácii v multikultúrnom prostredí. Najväčší dôraz klásť na vlastnú tvorbu jazykových prejavov, prácu s informáciami, schopnosť argumentovať, čitateľskú gramotnosť.
* učivo literárnej výchovy zamerať na analyticko-interpretačné činnosti a obsah orientovať na recepciu a tvorbu.
* dopĺňať knižničný fond žiackej a učiteľskej knižnice, využiť možnosť objednať pre potreby knižničného fondu zostatkové zásoby titulov nereformovaných učebníc a učebných textov podľa ponuky edičného portálu, pozornosť venovať materiálno-technickému zabezpečeniu činnosti školskej knižnici, jej informatizácii a internetizácii, budovať školskú knižnicu ako informačné zázemie pre celoživotné vzdelávania pedagógov, implementovať prvky čitateľskej a informačnej výchovy do tematických plánov vyučovacích predmetov, zúčastňovať na podujatiach organizovaných verejnými knižnicami
* spolupracovať s verejnými knižnicami, rodičovskou a odbornou verejnosťou pri organizovaní podujatí k Medzinárodnému týždňu vzdelávania, Medzinárodnému dňa školských knižníc, Týždňa slovenských knižníc a Dňa detskej knihy a zapojiť sa do súťaže Najzaujímavejšie podujatie školskej knižnice.

**Odporúčané priority:**

* vytvárať komunikačne a literárne podnetné prostredie
* uplatňovať vhodné komunikačné konvencie a podporovať elementárnu znalosť knižných konvencií
* podporovať jazykové skúsenosti s písanou kultúrou
* iniciovať aktívne počúvanie s porozumením
* dekódovať význam z počutého, písaného textu
* overovať zapamätávanie a reprodukovanie informácií
* uplatňovať špecifické metódy predčitateľskej gramotnosti, metódy tvorivej dramatizácie

**Odporúčané mailové adresy**

1. Zoznam poskytovateľov akreditovaných programov kontinuálneho vzdelávania pre oblasť čitateľskej gramotnosti je zverejnený na http://www.minedu.sk/akreditacie-vrezorte-skolstva/. 2. Metodické materiály pre učiteľov všetkých stupňov škôl sú dostupné na webovom sídle MPC http://www.mpc-edu.sk/publikacie. 3. Podporné materiály Centra literatúry pre deti a mládež a podpory čítania sú zverejnené na http://www.bibiana.sk/sk/knizna-kultura. 4. Metodické centrum SPgK pre školské knižnice zverejňuje na svojom webovom sídle www.spgk.sk rozličné informácie a materiály na podporu zvyšovania úrovne čitateľskej gramotnosti a kultúry čítania. 5. Na rozvíjanie čitateľskej gramotnosti je možné využívať uvoľnené úlohy PISA a metodické príručky na www.statpedu.sk v rámci všetkých predmetov v ZŠ a SŠ. 29 6. Osvedčené didaktické a metodické materiály na rozvíjanie čitateľskej gramotnosti sú zverejnené na webovom sídle NÚCEM www.nucem.sk.

**Kde sú naše príležitosti:**

* systém vzájomnej spolupráce učiteľov primárneho vzdelávania, sekundárneho vzdelávania, vychovávateliek školského klubu detí a zástupcov iných inštitúcií (materská škola, rodičovské združenie, obecný úrad, občianske združenie),
* výzvy na projekty podporované z ESF, rozvojové projekty, projekty podporujúce formálne aj neformálne vzdelávanie (Nadácia Orange, Nadácia Volkswagen, Nadácia Ekopolis, Nadácia Coop Jednota, Edulab, NÚCEM,...),
* vzdelávanie celého kolektívu pedagogických zamestnancov v oblasti ČG,
* príprava vlastných podporných materiálov na rozvoj ČG v jednotlivých predmetoch,
* spolupráca s okresnou knižnicou
* nákup kníh do školskej knižnice pre jednotlivé predmety.

**Kde sú naše rezervy:**

* ľahostajnosť detí aj rodičov vo vzťahu k čítaniu kníh,
* využívanie internetu deťmi na vyhľadávanie informácií, prípravu na vyučovanie, samoštúdium,
* formálny prístup k ČG, brať ČG ako súčasť každého predmetu a každého učiteľa a vychovávateľa,
* uplatňovanie organizačných foriem vyučovania, ktoré podporujú spoluprácu medzi žiakmi (kooperatívne a skupinové vyučovanie), podporujú aktivitu na strane žiakov (projektové vyučovanie), prepájajú poznatky z rozličných vzdelávacích predmetov (integrované vyučovanie),
* tvorba vlastných učebných zdrojov.

**Koordinačná rada**

* Mgr. Mariana Baranová - predsedníčka
* Mgr. Darina Bartková
* Mgr. Mariana Ihnátová
* Mgr. Mária Dudášová
* Ing. Veronika Šeligová
* Mgr. Lenka Truchanová

**Návrhy pre plán aktivít rozvoja čitateľskej gramotnosti**

**September**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Záložka do knihy spája školy | 1.-9. | Ihnátová | SJL |
| Môj rodný kraj | 3. | Bartková, Čačková | VLA |
| Európsky deň jazykov | 1.-9. | Vyučujúci AJ | AJ |

**Môj rodný kraj**

Ročníkový projekt pre 3. ročník. Žiaci tento rok navštívia Zapikan. Na základe získaných poznatkov a informácií vyhľadaných na internete pripravia prezentáciu pre žiakov prvého stupňa.

**Záložka do knihy spája školy**

Budeme pokračovať v medzinárodnom projekte ,,Záložka do knihy spája školy.“ Vytvoríme záložky do kníh, ktoré sme prečítali, vytvoríme záložku, ktorá charakterovo vystihuje prečítanú knihu a vymeníme si ich s našou priateľskou školou.

**Európsky deň jazykov**

Žiaci I. a II. stupňa nám dokážu, že „S jazykmi dokážeš viac“. Čaká ich množstvo zábavných súťaží, aktivít a hier, ktoré pre ne vyučujúci AJ pripravili.

**Návrhy pre plán aktivít rozvoja čitateľskej gramotnosti**

**Október**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Mimočítankové čítanie | 2.-4. | Vyučujúci SJL | SJL |
| Zdravá výživa | 2. | Korytková, Baňasová, Bičejová, Zorvanová | SJL/PRV |
| Krátke príbehy – čítanie s porozumením | 5. - 6. | Vyučujúci AJ | AJ |
| Tvorba myšlienkových máp | 6.-9. | Hricová | OBN |
| Medzinárodný deň školských knižníc – Koleso šťastia (Ľ. Podjavorinská – 150. výr. narod.) | 1.– 4. | Bartková | SJL |
| Cechovanie prvákov | 1. | Baranová/Kačurová | TH |

**Mimočítankové čítanie**

Žiaci 2. až 4. ročníka počas školského roka čítajú navrhnutú mimočítankovú literatúru pre jednotlivé ročníky. Po prečítaní napíšu krátke zhrnutie, čo sa im najviac páčilo a text doplnia vhodnou ilustráciou.

**Zdravá výživa**

Žiaci v rámci projektu ,,Zdravá výživa“ vyhľadajú v časopisoch, novinách a

na internete krátke texty o zdravej výžive. Následne z textov vytvárajú výstižné reklamné slogany tak, aby spropagovali zdravý životný štýl u svojich spolužiakov.

**Krátke príbehy – čítanie s porozumením**

Žiaci pracujú s literárnym textom, oboznamujú sa s novou slovnou zásobou a osvojujú si rôzne gramatické časy.

**Tvorba myšlienkových máp**

Žiaci vytvoria myšlienkové mapy ako výsledok získaných poznatkov.

**Medzinárodný deň školských knižníc – Koleso šťastia**

Žiaci prvého stupňa si prostredníctvom kvízu preveria svoje vedomosti o spisovateľke Ľ. Podjavorinskej.

**Cechovanie prvákov za žiakov našej školy**

V mesiaci október prijmeme našich prvákov do cechu našej školy. Ale predtým sa musia preukázať vedomosťami, ktoré nadobudli za necelé 2 mesiace v škole.

**Návrhy pre plán aktivít rozvoja čitateľskej gramotnosti**

**November**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| i-Bobor | 5.-9. | Palko | IFV |
| Blízki spoločníci človeka | 6. | Urban | BIO |
| Testy na rozvoj čitateľskej gramotnosti | 5.-9. | Ihnátová/Štefaničáková | SJL |
| Role-play – nácvik komunikačných dialógov | 5.-7. | Vyučujúci AJ | AJ |
| DOČ | 4.-9. | Vyučujúci IFV, SJL | IFV |
| Školské kolo geografickej olympiády | 5.-9. | Šaffová | GEO |

**i-Bobor**

Žiaci sa v mesiaci november zúčastnia internetovej súťaže, kde riešia rôzne slovné úlohy a programujú panáky (lienka, robot) tak, aby získali, čo najväčší počet bodov za splnené a vypracované úlohy.

**Blízki spoločníci človeka**

Žiaci 6. roč. v mesiaci november po prebratí učiva Blízki spoločníci človeka pracujú s odbornou literatúrou, v ktorej vyhľadávajú základné informácie o jednotlivých živočíchoch. So získanými informáciami ďalej pracujú, triedia ich podľa inštrukcií vyučujúceho.

**Role-play**

Pod vedením vyučujúcich AJ žiaci nacvičia komunikačné dialógy z prebraných tém v jednotlivých ročníkoch.

**DOČ**

Táto aktivita je určená pre žiakov 4. – 9. ročníka. Na základe vopred určených tém žiaci vyhľadávajú informácie v odbornej literatúre, na internete a encyklopédiách. Spracujú ich vo forme prezentácie v programe PowerPoint a najlepšie práce prezentujú pred komisiou a zúčastneným obecenstvom.

**Návrhy pre plán aktivít rozvoja čitateľskej gramotnosti**

**December**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Adventný kalendár s príbehmi | 1.– 4. | vyučujúci SJL | SJL |
| Rodokmeň mojej rodiny | 5. | Truchanová | DEJ |
| Sviatky, zvyky, tradície | 5.-9. | Hricová | NJ |
| Školské kolo dejepisnej olympiády | 5.–9. | Truchanová | DEJ |
| Najkrajšie miesta Ameriky | 9. | Urban | GEO |

**Adventný kalendár s príbehmi**

Pred Vianocami (24 dní) každý deň prečítame so žiakmi jeden vianočný príbeh. Žiaci sa pokúsia nájsť jeho hlavnú myšlienku, s ktorou  pracujeme prostredníctvom pracovných listov pripravených pre jednotlivé ročníky.

**Rodokmeň mojej rodiny**

Úlohou žiakov je systematicky zozbierať informácie o svojich predkoch a následne ich spracovať do grafickej podoby – rodokmeňa vlastnej rodiny.

**Sviatky, zvyky, tradície**

Žiaci sa dozvedia o zvykoch a tradíciách v nemecky hovoriacich krajinách počas Vianoc.

**Návrhy pre plán aktivít rozvoja čitateľskej gramotnosti**

**Január**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Šaliansky Maťko | 5. | Ihnátová/Štefaničáková | SJL |
| Testy na rozvoj čitateľskej gramotnosti | 5.-9. | Ihnátová/Štefaničáková | SJL |
| Krajiny Afriky | 6. | Šaffová | GEO |
| Hviezdoslavov Kubín | 2. – 9. | Vyučujúci SJL | SJL |

**Šaliansky Maťko**

Zapojíme sa do súťaže v prednese slovenských povestí. Žiaci po podrobnom rozbore povesti hľadajú jej hlavnú myšlienku a pokúsia sa recitáciou vystihnúť jej charakter. Realizujeme ju so žiakmi 5. ročníka.

**Krajiny Afriky**  Úlohou žiakov je vybrať si jednu oblasť Afriky a podať o nej informácie spolužiakom.

**Hviezdoslavov Kubín**

Žiaci súťažia v prednese poézie a prózy. Víťazi triednych kôl postupujú do školského a potom do okresného kola.

**Návrhy pre plán aktivít rozvoja čitateľskej gramotnosti**

**Február**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Literárny karneval | 1.-4. | Vyučujúci 1. st. | TH |
| Cestujeme z Bratislavy do Košíc | 4. | Janoková/Prokopová | VLA |
| Modely dolín vytvorené činnosťou vody | 5. | Šaffová | GEO |
| Vynálezy a vynálezcovia 19. stor. | 8. | Truchanová | DEJ |

**Cestujeme vlakom z Košíc do Bratislavy**

Žiaci pracujú s cestovným poriadkom, učia sa orientovať v tabuľkách s príchodmi a odchodmi vlakov. Oboznamujú sa s rôznymi typmi cestovných poriadkov. Vyhľadávajú možnosti cestovania na trase Košice- Bratislava a späť.

**Modely dolín vytvorené činnosťou vody**

Úlohou žiakov je vytvoriť modely dolín využitím rôzneho odpadového materiálu.

**Vynálezy a vynálezcovia 19. stor.** Žiaci si vyberú ľubovoľný vynález alebo vynálezcu daného storočia a vhodne ho spracujú – plagát, prezentáciu či 3D model. Pripravia sa na jeho prezentáciu pred triednym kolektívom.

**Návrhy pre plán aktivít rozvoja čitateľskej gramotnosti**

**Marec**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Čo ma zaujalo na druhej svetovej vojne | 9. | Truchanová | DEJ |
| Čitateľský maratón | 1.-9. | Ihnátová/Štefaničáková | SJL |
| Sviatky, zvyky, tradície | 5.-9. | Hricová | NJ |
| Týždeň hlasného čítania | 2. | Baňasová/Korytková | SJL |
| Koleso šťastia – K. Bendová | 1.- 4. | Bartková | SJL |

**Čo ma zaujalo na druhej svetovej vojne**

Žiaci si vyhľadajú informácie o udalosti alebo osobnosti, ktorá ich z obdobia druhej svetovej vojny zaujala najviac. K vybranej téme zhotovia plagát. K nemu si sami napíšu krátku anotáciu a odprezentujú pred spolužiakmi v triede.

**Sviatky, zvyky, tradície**

Žiaci získavajú prostredníctvom literatúry základné informácie o veľkonočných sviatkoch v Nemecku.

**Čitateľský maratón**

Cieľom celoškolskej akcie je zatraktívniť čítanie kníh tímovou formou, overiť si a porovnať čitateľské skúsenosti s motivačným odkazom, že čítanie je síce behom na dlhú trať, ale raz z nás môžu byť aj čitateľskí šprintéri.

**Týždeň hlasného čítania**

Počas celého týždňa navštívia žiakov 2. ročníka hostia (rodičia, riaditeľka školy, starosta obce....), ktorí im prečítajú rozprávky. Každý deň je to iný hosť s inou rozprávkou. Následne je pre žiakov pripravený pracovný list, ktorého výsledkom je indícia. Na konci týždňa žiaci poskladajú indície a vylúštia celú tajničku.

**Koleso šťastia** Pri príležitosti 100. výročia narodenia a 35. výročia úmrtia slovenskej spisovateľky K. Bendovej si žiaci prvého stupňa preveria svoje vedomosti o tejto spisovateľke prostredníctvom kvízu Koleso šťastia.

**Návrhy pre plán aktivít rozvoja čitateľskej gramotnosti**

**Apríl**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Testy na rozvoj čitateľskej gramotnosti | 5.-9. | Ihnátová/ Štefaničáková | SJL |
| Les ukrytý v knihách | 1.-4. | Vyučujúci SJL | SJL |
| Role-play – nácvik komunikačných dialógov | 5.-7. | Vyučujúci AJ | AJ |
| Rastliny a živočíchy v rôznych typoch krajín | 5. | Šaffová | GEO |
| Život v rímskej ríši | 6. | Šaffová | DEJ |

**Les ukrytý v knihách**

Čítanie kníh s lesnou tematikou, stretnutie s lesníkmi, beseda resp. premietanie filmov, výstavy a ďalšie tvorivé činnosti na tému **les.**

**Role-play**

Pod vedením vyučujúcich AJ žiaci nacvičia komunikačné dialógy z prebraných tém v jednotlivých ročníkoch.

**Rastliny a živočíchy v rôznych typoch krajín**Úlohou žiakov je vytvoriť pexeso s obrázkami živočíchov a rastlín v jednotlivých typoch krajín.

**Život v rímskej ríši**

Úlohou žiakov je zozbierať potrebné informácie a zhotoviť plagát.

**Návrhy pre plán aktivít rozvoja čitateľskej gramotnosti**

**Máj**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| S knihou k zdraviu | 4. | Janoková/Prokopová | PDA |
| V kráľovstve čísel | 1. | Vyučujúci MAT 1. roč. | MAT |
| S moreplavcami za objavmi | 7. | Truchanová | DEJ |
| Keby som bol pisárom | 5. | Truchanová | DEJ |
| Oblasti Slovenska | 8. | Šaffová | GEO |
| Najkrajšie miesta Ameriky | 9. | Urban | GEO |
| Russkoje slovo | 5.-9. | Šaffová | RJ |

**S knihou k zdraviu**

Myšlienkou tejto aktivity je zblížiť svet dospelých so svetom detí prostredníctvom príbehov a rozprávok. K aktivite možno pozvať aj rodičov, učiteľov, starých rodičov, súrodencov a ostatných dospelých, aby sa zapojili a pomohli deťom objaviť svet príbehov plných múdrostí, zábavy i poučenia.

Na prechádzke po liečivej lúke ich bude sprevádzať lúčny koník Flik. Počas siedmich dní sa stretnú so siedmimi liečivými bylinkami, ktoré, keď ovoňajú - teda odpovedia na otázku, vykúzlia si jedno alebo dve písmenká. Na konci týždňa budú mať dvanásť písmen, ktoré, keď správne zoradia, získajú odpoveď na otázku:

„Ako sa volá múdra kniha, ktorá skrýva odpovede na skoro každú otázku?“

**V kráľovstve čísel**

V rámci ročníkového projektu 1. ročníka **V kráľovstve čísel** po prečítaní textu učiteľom žiaci pracujú s informáciami spomínanými v texte pri riešení úloh z matematiky.

**S moreplavcami za objavmi**

Žiaci si vyhľadajú informácie o vybranom moreplavcovi a jeho plavbe/ objavoch. V krátkej úvahe napíšu zdôvodnenie prečo by sa na objavnú plavbu vybrali práve s ním. Svoje úvahy jednoducho ilustrujú a prečítajú na vyučovacej hodine.

**Keby som bol pisárom**

Žiaci netradičnou formou preberú učivo venované histórii písma a jazyka. Vyskúšajú si staré spôsoby písania. Ako v starovekej Mezopotámii do hlinených tabuliek za pomoci drevených paličiek. Budú lúštiť text napísaný v hieroglyfoch a pokúsia sa o jeho replikovanie. Vžijú sa do role stredovekých pisárov tým, že budú prepisovať texty pomocou brka a tušu. Pokúsia sa čítať texty na písané stredovekým typom písma.

**Oblasti Slovenska**

Úlohou žiakov je vytvoriť plagát o jednotlivých regiónoch Slovenska a odprezentovať pred spolužiakmi.

**Najkrajšie miesta Ameriky**

Úlohou žiakov je vybrať jedno miesto Amerikya opísať ho na základeinformácií z rôznych zdrojov/ internet, časopisy, noviny, vlastné pozorovanie/ formouplagátu alebo prezentácie.

**Russkoje slovo**

Vyučujúci RJ pripraví žiakov na prednes poézie alebo prózy v ruskom jazyku na počesť veľkého ruského básnika Puškina.

**Návrhy pre plán aktivít rozvoja čitateľskej gramotnosti**

**Jún**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Testy na rozvoj čitateľskej gramotnosti | 5.-9. | Ihnátová/Štefaničáková | SJL |
| Dramatizácia rozprávky | 7. | Vyučujúci cudzích jazykov | RJ, AJ, NJ |
| Legendy, mýty a povesti | 5. | Truchanová | DEJ |
| Fyzikálne úlohy s rozšíreným textom | 8.-9. | Lukačinová/Šeligová | FYZ |
| Ekosystémy | 5. | Urban | BIO |
| Vplyv návykových látok | 7. | Urban | BIO |
| Tvorba myšlienkových máp | 5.-9. | Hricová | NJ |
| Čítanie životopisov slávnych chemikov | 8. | Lukačinová | CHE |
| Štáty Európy | 7. | Šaffová | GEO |
| Čítajme si | 5.-9. | Ihnátová/Štefaničáková | SJL |

**Dramatizácia rozprávky**

Žiaci 7. ročníka si vyberú, upravia a zdramatizujú vybranú rozprávku v cudzom jazyku a odprezentujú ju na predstavení pre svojich spolužiakov.

**Legendy, mýty a povesti**

Formou samoštúdia si žiaci naštudujú vybraný mýtus, legendu alebo povesť. Následne ju spracujú do podoby komiksu a odprezentujú pred spolužiakmi v triede.

**Fyzikálne úlohy s rozšíreným textom**

Po prečítaní zadania úlohy s rozšíreným textom, ktorý obsahuje viacero fyzikálnych javov, žiaci 8. a 9. ročníka vypracujú úlohy. S výsledkami oboznámia svojich spolužiakov.

**Ekosystémy**

V júni žiaci piateho ročníka po prebratí učiva o ekosystémoch pracujú s textom zameraným na čítanie s porozumením a dopĺňajú chýbajúce slová do netradičného textu, ktorý je zameraný na učivo o ekosystémoch.

**Vplyv návykových látok**

Žiaci siedmeho ročníka vyplnia dotazníkovou metódou svoje vedomosti o návykových látkach, ktorý pripraví učiteľ. Následne sa ho podľa zadaných kritérií pokúsia štatisticky vyhodnotiť.

**Tvorba myšlienkových máp**

Pod vedením vyučujúceho NJ žiaci vytvoria myšlienkové mapy ako výsledok výstupu z projektu v jednotlivých ročníkoch.

**Čítanie životopisov slávnych chemikov**

Žiaci sa zúčastnia besedy o slávnych chemikoch. Taktiež hľadajú informácie v rôznych encyklopédiách a na internete. Na základe získaných informácií si pripravia prezentácie o slávnych chemikoch a predstavia ich spolužiakom.

**Štáty Európy**

Žiaci siedmeho ročníka sa zahrajú na cestovnú kanceláriu. Pracujú s originálnymi textami (letáky, katalógy), ktoré cestovné kancelárie ponúkajú. Každý žiak si vytvorí takýto katalóg / leták a pripraví prezentáciu o pridelenom európskom štáte. Tento štát predstaví – spropaguje svojim spolužiakom.

**Čítajme si**

Cieľom podujatia, ktorého organizátorom je Linka detskej istoty, je dokázať, že chvíle strávené čítaním knihy, nie sú stratou času, ale naopak, sú obohacujúce, plné zábavy a vyvolávajú radosť z čítania. Počas maratónu majú žiaci možnosť si overiť i porovnať svoje čitateľské zručnosti a kompetencie.

**Návrhy pre plán aktivít rozvoja čitateľskej gramotnosti**

**Špeciálne a špecializované triedy**

**4.ročník**

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Písmenkové rozprávky | Máj | Vyučujúci | SJL |

**Písmenkové** **rozprávky**

Žiaci čítajú rozprávky k príslušným písmenkám. Potom s rozprávkou pracujú podľa pokynov: V rozprávkach nájdite príslušné písmená. Podčiarknite slová, v ktorých nie sú tieto písmená. Doplňte chýbajúce písmená v menách hlavných postáv. Vyriešte úlohy k textu. Porozmýšľajte, ako by mohol príbeh pokračovať. Vyfarbite obrázky.

**5.-9.ročník**

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Návšteva knižnice | Marec | Vyučujúci | SJL |

**Návrhy pre plán aktivít rozvoja čitateľskej gramotnosti**

**Priebežne**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Práca s autentickým textom – vyhľadávanie špecifických informácií | 1.-9. | Vyučujúci AJ | AJ |

|  |  |  |  |
| --- | --- | --- | --- |
| Školenia klubu tvorivých učiteľov | ZŠ | vedenie ZŠ | priebežne |
| Podpora vzdelávania učiteľov v ČG | ZŠ | vedenie ZŠ | priebežne |
| Zabezpečenie potrebných odborných materiálov, učebných zdrojov, textov a metodík pre učiteľov na rozvoj ČG | ZŠ | vedenie ZŠ | priebežne |
| Aktivity zamerané na podporu čítania – DOČ - Detská odborná činnosť, ročníkové projekty, Európsky deň rodičov a škôl, TEDx | ZŠ | podľa plánu práce školy | priebežne |
| miniKvapka – triedne mesačníky | žiaci  1. – 9. roč. | triedni učitelia | mesačne |
| Využívať pri rozvoji ČG moderné technológie | ZŠ | pg. zamest. | priebežne |
| Exkurzie do školskej knižnice alebo do iných typov knižníc | ZŠ | pg. zamest. | priebežne |
| Hodiny informačnej výchovy v spolupráci s učiteľmi vo vyučovaní jednotlivých predmetov | ZŠ | pg. zamest. | priebežne |
| Autorské besedy | 4. – 6. roč. | vyučujúci | priebežne |
| Hodiny hlasného čítania a tvorivého písania | ZŠ | vyučujúci SJL, CJ | priebežne |
| Rozhlasové literárne relácie a medailóniky pri príležitosti výročia významného spisovateľa | ZŠ | koordinátori | priebežne |
| Čitateľské kútiky | ŠKD | vychovávateľky | priebežne |
| Listy priateľom | 1. – 4. roč. ŠKD | TU vychovávateľky | priebežne |
| Popoludnia s rozprávkou | ŠKD | vychovávateľky | podľa plánu |
| Recitačné preteky | ŠKD | vychovávateľky | podľa plánu |
| Dramatizácie príbehov – literárnych, historických, cudzojazyčných | 7. a 9. roč. | vyučujúci  DEJ, CJ, SJL | podľa plánu práce |
| Tvorba matematických úloh a zadaní na rozvoj ČG | 5. – 9. roč. | vyučujúci MAT | priebežne |

Vypracovali:

* Mgr. Mariana Baranová, predsedníčka koordinačnej rady
* PaedDr. Jana Humeníková, zástupkyňa riaditeľa školy
* Mgr. Mariana Ihnátová, školská knihovníčka
* Mgr. Darina Bartková
* Mgr. Mária Dudášová
* Ing. Veronika Šeligová
* Mgr. Lenka Truchanová
* vedúci PK a MZ